CELEX: 32011R0497
Language: mt
Date: 2011-05-18 00:00:00
Title: Regolament ta’ Implimentazzjoni tal-Kummissjoni (UE) Nru 497/2011 tat- 18 ta’ Mejju 2011 dwar il-klassifikazzjoni ta’ ċerti prodotti fin-Nomenklatura Magħquda

21.5.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 134/11
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 497/2011
      tat-18 ta’ Mejju 2011
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta’ dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma tax opinjoni sal-iskadenza stabbilita mill-President,
               
            ADOTTA DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-18 ta’ Mejju 2011.
         
            
               Għall-Kummissjoni, f’isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     
                                 1.
                              
                              
                                 Likwidu bit-togħma miżjuda qisu ġulepp bil-kompożizzjoni li ġejja (perċentwal skont il-piż):
                                 
                                    
                                                   Ilma
                                                
                                                
                                                   65,13 
                                                
                                             
                                                   Zokkor tal-kannamieli
                                                
                                                
                                                   28,47 
                                                
                                             
                                                   Meraq tal-lajm
                                                
                                                
                                                   3,18 
                                                
                                             
                                                   Aċidu ċitriku
                                                
                                                
                                                   1,49 
                                                
                                             
                                                   Meraq tal-lumi
                                                
                                                
                                                   1,18 
                                                
                                             
                                                   Ħwawar
                                                
                                                
                                                   0,46 
                                                
                                             
                                                   Koloranti
                                                
                                                
                                                   0,0003 
                                                
                                             
                                                   Eċċipjenti
                                                
                                                
                                                    
                                                
                                             
                                 Wara li tkun miżjuda bl-ilma jew bl-alkoħol il-preparazzjoni tkun lesta biex tinxtorob bħala koktejl.
                              
                           
                  
                     2106 90 59 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 2106 , 2106 90  u 2106 90 59 .
                     Minħabba li l-prodott ma jistax jinxtorob waħdu, irid jiġi eskluż li jitniżżel bħala xarba fil-Kapitlu 22.
                     Minħabba l-kompożizzjoni tiegħu, il-prodott li fih ħwawar u materjal li jagħti l-kulur, għandu jiġi kklassifikat bħala ġulepp taz-zokkor tat-togħma tal-kodiċi NM 2106 90 59 .
                     Ara wkoll in-Noti ta’ Spjegazzjoni tal-HS għall-intestatura 2106 , punt (12).
                  
               
                     
                                 2.
                              
                              
                                 Likwidu bit-togħma miżjuda qisu ġulepp bil-kompożizzjoni li ġejja (perċentwal skont il-piż):
                                 
                                    
                                                   Ilma
                                                
                                                
                                                   51,27 
                                                
                                             
                                                   Zokkor tal-kannamieli
                                                
                                                
                                                   28,40 
                                                
                                             
                                                   Meraq tal-lampun
                                                
                                                
                                                   10,60 
                                                
                                             
                                                   Purè tal-lampun
                                                
                                                
                                                   8,20 
                                                
                                             
                                                   Ħwawar
                                                
                                                
                                                   0,18 
                                                
                                             
                                                   Koloranti
                                                
                                                
                                                   0,02 
                                                
                                             
                                                   Eċċipjenti
                                                
                                                
                                                    
                                                
                                             
                                 Wara li tkun miżjuda bl-ilma jew bl-alkoħol il-preparazzjoni tkun lesta biex tinxtorob bħala koktejl.
                              
                           
                  
                     2106 90 98 
                  
                  
                     Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u mill-kliem tal-kodiċi tan-NM 2106 , 2106 90  u 2106 90 98 .
                     Minħabba li l-prodott ma jistax jinxtorob waħdu, irid jiġi eskluż li jitniżżel bħala xarba fil-Kapitlu 22.
                     Minħabba l-kompożizzjoni tiegħu, il-prodott li fih kwantitajiet ogħla ta’ meraq tal-frott u purè tal-frott, hu iktar kumpless mill-ġulepp taz-zokkor tat-togħma taħt il-kodiċi NM 2106 90 59 .
                     Il-prodott għandu għaldaqstant jiġi kklassifikat bħala preparazzjoni għall-manufattura ta’ xorb taħt il-kodiċi NM 2106 90 98 . Ara wkoll in-Noti ta’ Spjegazzjoni tal-HS għall-intestatura 2106 , punt (12).